Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 75. Zakona o sportu (Narodne novine, broj 141/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_\_ 2024. godine donijelo je sljedeći

**P R O G R A M**

**javnih potreba u sportu na području Grada Ivanić-Grada**

**u 2025. godini**

I.

Javne potrebe u sportu, za koje se sredstva osiguravaju iz Proračuna Grada Ivanić-Grada za 2025. godinu, su programi odnosno aktivnosti, poslovi i djelatnosti od značaja za Grad Ivanić-Grad i to:

– poticanje razvoja i promocija sporta,

– provođenje sportskih aktivnosti djece, mladeži i studenata,

– djelovanje sportskih udruga, sportskih zajednica i sportskih saveza,

– sportska priprema, domaća i međunarodna natjecanja te opća i posebna zdravstvena zaštita sportaša,

– školovanje i osposobljavanje stručnog kadra u sportu,

– zapošljavanje osoba za obavljanje stručnih poslova u sportu,

– sportska stipendija,

– sportsko-rekreativne aktivnosti građana,

– sportske aktivnosti djece s teškoćama u razvoju te parasportaša i gluhih sportaša,

– planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

Programe javnih potreba iz stavka 1. ove točke predlaže i provodi Gradska zajednica športskih udruga Grada Ivanić-Grada.

Sportskom djelatnošću smatra se i provođenje izvannastavnih i sudjelovanje u provođenju izvanškolskih sportskih aktivnosti učenika koje provode školska sportska društva koja su osnovale osnovne škole i srednja škola na području Grada Ivanić-Grada.

Programe javnih potreba iz stavka 3. ove točke predlaže i provodi Školski sportski savez „Otok Ivanić“.

Sportska djelatnost je i sudjelovanje u sportskim natjecanjima te poslovi organiziranja i vođenja natjecanja kao i poduka za natjecanje.

Od osobitog su interesa za Grad Ivanić-Grad tjelesne aktivnosti i igre koje se organiziraju i provode radi unaprjeđenja zdravlja djece i mladeži te osoba s invaliditetom.

II.

Osnovu financiranja sporta čine prihodi pravnih i fizičkih osoba u sustavu sporta od:

– obavljanja sportske djelatnosti,

– članarina koju ostvaruju sportske udruge,

– sponzorstava i donacija,

– sredstava kojima Grad Ivanić-Grad financira javne potrebe u sportu,

– obavljanja gospodarske djelatnosti,

– drugih sredstava stečenih u skladu sa Zakonom o sportu.

III.

Javne potrebe u sportu utvrđuje Gradsko vijeće Grada Ivanić-Grada i za njihovo ostvarivanje osiguravaju se financijska sredstva u Proračunu Grada Ivanić-Grada za 2025. godinu.

Javne potrebe u sportu, za koje se sredstva osiguravaju u Proračunu Grada Ivanić-Grada za 2025. godinu, su programi odnosno aktivnosti, poslovi i djelatnosti od značaja za Grad Ivanić-Grad, a koje Gradska zajednica športskih udruga Grada Ivanić-Grada predlaže Gradu Ivanić-Gradu.

Gradska zajednica športskih udruga Grada Ivanić-Grada u svom djelokrugu obavlja sljedeće zadaće:

* usklađivanje aktivnosti članova,
* poticanje i promicanje sporta u skladu s aktima strateškog planiranja iz članka 104. Zakona o sportu i drugim strateškim dokumentima donesenim na razini Grada Ivanić-Grada, a osobito sporta djece, mladeži i studenata, osoba s invaliditetom te zdravstveno usmjerenog tjelesnog vježbanja i zdravstveno usmjerene tjelesne aktivnosti,
* objedinjavanje i usklađivanje sportskih programa,
* predlaganje programa javnih potreba u sportu Gradu Ivanić-Gradu i njihovo provođenje,
* skrb o kategoriziranim sportašima,
* utvrđivanje načina ostvarivanja prava sportaša,
* sudjelovanje u stvaranju uvjeta za pripremu sportaša za olimpijske igre, paraolimpijske igre, olimpijske igre gluhih, svjetska i europska prvenstva te druga velika međunarodna natjecanja,
* surađuje u ostvarivanju programa Hrvatskog olimpijskog odbora, odnosno Hrvatskog paraolimpijskog odbora i Hrvatskog sportskog saveza gluhih,
* promiče stručni rad u sportu,
* edukacija, informiranje i savjetovanje sportaša, sportskih radnika, građana i ostalih sudionika u sportu o pitanjima bitnim za bavljenje sportskim aktivnostima i djelatnostima,
* edukacija sportaša o antidopingu,
* sprječavanje negativnih pojava u sportu,
* skrb o javnim sportskim građevinama koje su joj povjerene na upravljanje,
* ostali poslovi propisani općim aktima.

Javne potrebe u sportu, za koje se sredstva osiguravaju u Proračunu Grada Ivanić-Grada za 2025. godinu, su i programi izvannastavnih i izvanškolskih sportskih aktivnosti učenika osnovnih škola i srednje škole s područja Grada Ivanić-Grada koje provode školska sportska društva osnovnih škola i srednje škole s područja Grada Ivanić-Grada koja su se, radi usklađivanja aktivnosti školskih sportskih društava i provođenja sportskih natjecanja, udružila u gradski školski sportski savez – Školski sportski savez „Otok Ivanić“ sa sljedećim zadaćama:

* organizacija i provođenje školskih sportskih natjecanja, izvannastavnih i izvanškolskih sportskih aktivnosti učenika,
* planiranje i programiranje razvitka izvannastavnih i izvanškolskih sportskih aktivnosti učenika,
* valoriziranje programa potreba i interesa školskih sportskih društava u izvannastavnim i izvanškolskim sportskim aktivnostima učenika i predlaganje njegova financiranja nadležnim gradskim i državnim tijelima,
* poticanje uključivanja što većeg broja učenika u školske sportske aktivnosti, a posebno učenika s teškoćama u razvoju,
* pružanje organizacijske, stručne i druge pomoći školskim sportskim društvima.

IV.

Grad Ivanić-Grad utvrđuje da će financirati sportske udruge punopravne članice Gradske zajednice športskih udruga Grada Ivanić-Grada:

1. KARATE KLUB „MLADOST“ Ivanić-Grad

2. KOŠARKAŠKI KLUB „IVANIĆ“ Ivanić-Grad

3. ŠNM NK „NAFTAŠ IVANIĆ“ Ivanić-Grad

4. ODBOJKAŠKI KLUB „IVANIĆ-GRAD“ Ivanić-Grad

5. UDRUGA ŠPORTSKIH RIBOLOVACA „LONJA“ Ivanić-Grad

6. RUKOMETNI KLUB IVANIĆ-GRAD Ivanić-Grad

7. ŽENSKI RUKOMETNI KLUB „IVANIĆ“ Ivanić-Grad

8. BICIKLISTIČKI KLUB „IVANIĆ“ Ivanić-Grad

9. STRELJAČKI KLUB „IVANIĆ“ Ivanić-Grad

10. ŠAHOVSKI KLUB „IVANIĆ“ Ivanić-Grad

11. TENISKI KLUB „IVANIĆ-92“ Ivanić-Grad

12. KICKBOXING KLUB „IVANIĆ-GRAD“ Ivanić-Grad

13. KUGLAČKI KLUB „ZANATLIJA“ Ivanić-Grad

14. STRELJAČKO DRUŠTVO „FAZAN“ Ivanić-Grad

15. BRASILIAN JIU-JITSU KLUB „RONIN“ Ivanić-Grad

16. AUTO KARTING KLUB „IVANIĆ“ Ivanić-Grad

17. STRELIČARSKI KLUB „TOMISLAV“ Ivanić-Grad

Kriterije i razdiobu sredstava navedenim sportskim udrugama utvrđuje i vrši Gradska zajednica športskih udruga Grada Ivanić-Grada kako bi se ostvarili sljedeći programski ciljevi:

1. djelovanje sportskih udruga, članica GZŠU Ivanić-Grad,

2. podupiranje sportskih manifestacija od posebnog interesa za Grad Ivanić-Grad i Zagrebačku županiju,

3. školovanje stručnih kadrova,

4. organiziranje izbora najboljih sportaša, udruga i djelatnika,

5. uključivanje udruga u program obilježavanja Dana Grada,

6. upravljanje, skrb i održavanje te briga o funkcioniranju sportskih objekata na području Grada Ivanić-Grada,

7. poticanje uključivanja u sport što većeg broja građana, osobito djece, mladeži, studenata i osoba s invaliditetom,

8. ulaganje u razvoj mladih sportaša radi očuvanja i unaprjeđenja dostignute razine kvalitete sporta te stvaranja šire kvalitetne osnove kao uvjeta daljnjeg napretka.

Grad Ivanić-Grad utvrđuje da će posebnim sredstvima iz svoga Proračuna poticati djelovanje sportskih klubova koji okupljaju veliki broj mladih, postižu zapažene rezultate u natjecanju i imaju tradiciju djelovanja na području Grada Ivanić-Grada te su stoga od posebnoga interesa za Grad Ivanić-Grad: ŠNM NK „Naftaš Ivanić“, Ženski rukometni klub „Ivanić“, Rukometni klub Ivanić-Grad, Košarkaški klub „Ivanić“ i Karate klub „Mladost“.

Radi realizacije programa organizacije i provođenja školskih sportskih natjecanja učenika osnovnih škola na području Grada Ivanić-Grada te učenika osnovnih škola na području Općine Kloštar Ivanić i Općine Križ, Grad Ivanić-Grad će u svom proračunu osigurati diosredstava za rad i aktivnosti Školskog sportskog saveza „Otok Ivanić“ sa sljedećim ciljevima:

1. uključivanje što većeg broja učenika osnovnih škola u razne vrste školskih sportskih natjecanja i to za 5/6 te 7/8 razrede, za dječake i djevojčice, kroz sportove: rukomet, futsal, košarka, odbojka, stolni tenis, badminton, mini nogomet, mini rukomet, graničar,

2. poticanje učenika osnovnih škola na dodatnu tjelesnu aktivnost kroz uključivanje u sustav treninga u sportskim klubovima.

Drugi dio sredstava za rad i aktivnosti Školskog sportskog saveza „Otok Ivanić“ osigurava se u državnom proračunu Republike Hrvatske, kroz programe Hrvatskog školskog sportskog saveza te u proračunima Općine Kloštar Ivanić i Općine Križ.

V.

Za javne potrebe iz točke III. i ostvarenje programskih ciljeva iz točke IV. ovog Programa osigurat će se i prenijeti na Gradsku zajednicu športskih udruga Grada Ivanić-Grada sredstva i to:

Program: Gradska zajednica sportskih udruga

1. Aktivnost: Redovna djelatnost Gradske zajednice sportskih udruga

Izvor financiranja: opći prihodi i primici

a. Ostali rashodi

- tekuće donacije

Gradska zajednica sportskih udruga 279.000,00 EUR

Izvor financiranja: ostali prihodi za posebne namjene

b. Ostali rashodi

- tekuće donacije

Gradska zajed. športskih udruga – upravljanje dvoranom Žeravinec 105.000,00 EUR Gradska zajed. športskih udruga – upravljanje Sport. parkom Zelenjak 80.000,00 EUR

Ukupno: 185.000,00 EUR

Izvor financiranja: rudna renta, položajna renta

c. Ostali rashodi

- tekuće donacije

Gradska zajed. športskih udruga – upravljanje dvoranom Pos. Bregi 12.000,00 EUR

UKUPNO (a+b+c): 476.000,00 EUR

B. Aktivnost: Redovna djelatnost sportova od posebnog interesa

Za javne potrebe iz točke III. ovog Programa osigurat će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

Izvor financiranja: opći prihodi i primici

a. Ostali rashodi

- tekuće donacije

- sportske manifestacije od interesa za Grad 6.000,00 EUR

- sportske manifestacije i natjecanja mladih 6.000,00 EUR

- prijevoz sportaša na natjecanja 50.000,00 EUR

- sportovi od posebnog interesa 133.000,00 EUR

UKUPNO: 195.000,00 EUR

C. Aktivnost: Tour de Marča

a. Ostali rashodi

- tekuće donacije

Tour de Marča 15.000,00 EUR

D. Aktivnost: Redovna djelatnost Gradskog školskog sportskog saveza

Za javne potrebe iz točke III. stavka 4. i ostvarenje programskih ciljeva iz točke IV. stavka 4. ovog Programa osigurat će se sredstva za gradski školski sportski savez i to:

Izvor financiranja: opći prihodi i primici

a. Ostali rashodi

- tekuće donacije

- redovna djelatnost Školskog sportskog saveza Otok Ivanić 7.000,00 EUR

E. Za javne potrebe iz točke I. stavka 1. alineja 10. ovog Programa osigurat će se:

**Sredstva za uređenje sportskog parka Zelenjak**

**- kapitalni projekt**

Izvor financiranja: opći prihodi i primici

a. Rashodi za nabavu proizvedene dugotrajne imovine

- građevinski objekti - proširenje teniskog centra 50.000,00 EUR

Izvor financiranja: rudna renta, položajna renta

b. Rashodi za nabavu proizvedene dugotrajne imovine

- građevinski objekti - balon dvorana 170.000,00 EUR

Izvor financiranja: rudna renta, položajna renta

c. Rashodi za nabavu proizvedene dugotrajne imovine

- građevinski objekti - uređenje SP Zelenjak 150.000,00 EUR

**Sredstva za izgradnju sportskih igrališta na području Grada Ivanić-Grada**

**-** **kapitalni projekt**

Izvor financiranja: rudna renta, položajna renta

a. Rashodi za nabavu proizvedene dugotrajne imovine

- građevinski objekti:

- izgradnja sportskog igrališta Posavski Bregi 50.000,00 EUR

- izgradnja sportskog igrališta Šumećani 50.000,00 EUR

**Sredstva za rekonstrukciju sportskog igrališta – atletske staze**

**- kapitalni projekt**

Izvor financiranja: opći prihodi i primici

a. Rashodi za nabavu proizvedene dugotrajne imovine

- građevinski objekti:

- rekonstrukcija sportskog igrališta - atletske staze 63.000,00 EUR

Izvor financiranja: kapitalne pomoći

b. Rashodi za nabavu proizvedene dugotrajne imovine

- građevinski objekti:

- rekonstrukcija sportskog igrališta - atletske staze 175.000,00 EUR

Sredstva za rad Gradske zajednice športskih udruga Grada Ivanić-Grada utvrđenih ovim Programom prenijet će se na žiro račun Gradske zajednice športskih udruga Grada Ivanić-Grada, prema ostvarenju Proračuna Grada Ivanić-Grada, u pravilu u 12 jednakih mjesečnih rata, dok će se sredstva za sportove od posebnog interesa za Grad Ivanić-Grad prenijeti na žiro račune sportskih udruga iz točke IV. Programa, u pravilu u 12 jednakih mjesečnih rata.

Razdiobu sredstava, temeljem kriterija koje utvrđuje Gradska zajednica športskih udruga Grada Ivanić-Grada, za djelovanje sportskih klubova od posebnog interesa za Grad Ivanić-Grad utvrdit će Gradonačelnik Grada Ivanić-Grada posebnim Zaključkom, na prijedlog Povjerenstva za sport.

Razdiobu sredstava za sportske manifestacije od interesa za Grad, sredstava za sportske manifestacije i natjecanja mladih te sredstava za prijevoz sportaša na natjecanja utvrdit će Gradonačelnik Grada Ivanić-Grada posebnim Zaključkom, na temelju prijedloga Povjerenstva za ocjenjivanje i predlaganje programa financiranja javnih potreba u područjima tehničke kulture, sporta, civilnog društva, zdravstva i socijalne skrbi Grada Ivanić-Grada za 2025. godinu odnosno Mišljenja Povjerenstva za izravnu dodjelu financijskih sredstava udrugama/organizacijama civilnog društva.

Grad Ivanić-Grad sklapa Ugovor o korištenju sredstava iz Proračuna Grada Ivanić-Grada sa sportskim udrugama iz stavka 2., 3. i 4. ove točke.

Sredstva za rad Školskog sportskog saveza „Otok Ivanić“ prenijet će se na žiro račun Školskog sportskog saveza „Otok Ivanić“, temeljem pisanog zahtjeva, prema ostvarenju Proračuna Grada Ivanić-Grada, u 2 jednaka obroka.

VI.

Grad Ivanić-Grad s Gradskom zajednicom športskih udruga Grada Ivanić-Grada sklapa Ugovor o korištenju sredstava iz Proračuna Grada Ivanić-Grada.

Gradska zajednica športskih udruga Grada Ivanić-Grada izvještava Grad Ivanić-Grad o izvršenju svog programa i utrošku odobrenih sredstava za programe, u skladu s Ugovorom.

Grad Ivanić-Grad s Školskim sportskim savezom „Otok Ivanić“ sklapa Ugovor o korištenju sredstava iz Proračuna Grada Ivanić-Grada.

Školski sportski savez „Otok Ivanić“ izvještava Grad Ivanić-Grad o izvršenju svog programa i utrošku odobrenih sredstava za programe, u skladu s Ugovorom.

VII.

Ovaj Program sastavni je dio Proračuna Grada Ivanić-Grada za 2025. godinu, stupa na snagu osmoga dana od dana objave u Službenom glasniku Grada Ivanić-Grada, a primjenjuje se od 1. siječnja 2025. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2024. Željko Pongrac, pravnik kriminalist